Sentenza tal-Qorti Ġenerali tas-7 ta’ Frar 2019 – Eglo Leuchten vs EUIPO – Briloner Leuchten (Lampa)
(Kawża T-767/17) 1
(“Disinn komunitarju – Proċedimenti għal dikjarazzjoni ta’ invalidità – Disinn komunitarju rreġistrat li jirrappreżenta apparat tad-dawl – Raġuni għal invalidità – Disinn preċedenti – Karattru individwali – Utent avżat – Grad ta’ libertà tal-kreatur – Artikolu 6 tar-Regolament (KE) Nru 6/2002”)
Lingwa tal-kawża: il-Ġermaniż
Partijiet
Rikorrenti: Eglo Leuchten GmbH (Pill, l-Awstrija) (rappreżentant: H. Lauf, avukat)
Konvenut: L-Uffiċċju tal-Proprjetà Intellettwali tal-Unjoni Ewropea (rappreżentant: A. Söder, aġent)
Parti oħra fil-proċedimenti quddiem il-Bord tal-Appell tal-EUIPO, intervenjenti quddiem il-Qorti Ġenerali: Briloner Leuchten GmbH & Co. KG, li kienet Briloner Leuchten GmbH (Brilon, il-Ġermanja) (rappreżentant: M.-H. Hoffmann, avukat)
Suġġett
Rikors ippreżentat kontra d-deċiżjoni tat-Tielet Bord tal-Appell tal-EUIPO tas-26 ta’ Settembru 2017 (Każ R 746/2016-3), dwar proċedimenti għal dikjarazzjoni ta’ invalidità bejn Eglo Leuchten u Briloner Leuchten.
Dispożittiv
Ir-rikors huwa miċħud.
Eglo Leuchten GmbH hija kkundannata għall-ispejjeż.
____________
1     ĠU C 22, 22.1.2018.